stanford-oval/wikipedia huggingface dataset:
Sassin koulu

Sassin varhaiskasvatusyksikkö ja koulu on Valkeakosken 12. kaupunginosassa, Raikkaan ja Sassin rajalla sijaitseva koulurakennus. Se sisältää päiväkodin, esikoulun ja kaksi ensimmäistä vuosiluokkaa. Toisen luokan jälkeen oppilaat siirtyvät Sorrilan kouluun.
Sassin koulun rehtorina toimii Sorrilan koulun rehtori Pasi Rangell. Varhaiskasvatusyksikön johtajana toimii Salla Saarela.
Aiheesta muualla

Sassin koulu (Arkistoitu – Internet Archive) Valkeakosken kaupungin sivuilla
Sassin varhaiskasvatusyksikkö ja koulu Pedanetissä
Kurnool

| Kurnool కర్నూలు |
| --- | --- |

 Kurnool
 Koordinaatit: 15°49′48″N, 78°3′0″E 
Valtio:  Intia
Osavaltio:  Andhra Pradesh
Piirikunta:  Kurnool
Väkiluku (2011):  424 920
Infobox OKVirheellinen NIMI-arvo: 
Kurnool (teluguksi కర్నూలు, Karnūlu, urduksi ‏کرنول‎, Karnūl) on kaupunki Andhra Pradeshin osavaltiossa Intiassa. Se on Kurnoolin piirikunnan pääkaupunki.
Kurnool oli Andhra Pradeshin osavaltion pääkaupunki vuoteen 1956.
Kaupungissa asui 424 920 ihmistä vuonna 2011 väestönlaskennan mukaan. Lähin kansainvälinen lentoasema on Rajiv Gandhin kansainvälinen lentoasema Hyderabadin lähistöllä.
Vijayanagaran valtakunnan hallitsijoiden rakennuttama Konda Reddyn linnake sijaitsee Kurnoolissa.
Aiheesta muualla

Kuvia tai muita tiedostoja aiheesta Kurnool Wikimedia Commonsissa
Pensasportulakat

| Pensasportulakat |
| --- | --- |
 Heleäpensasportulakka (Portulacaria afra)
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kaktiokasvit Didiereaceae
Suku::  Pensasportulakat Portulacaria  Jacq. (1787)
Katso myös
   Pensasportulakat Commonsissa 
Infobox OKNimi-testi OK: 
Pensasportulakat (Portulacaria) on kaktiokasveihin kuuluva eteläafrikkalainen kasvisuku. Siihen kuuluu seitsemän lajia, jotka ovat pensasmaisia, puuvartisia mehikasveja. Pensasportulakkoja esiintyy Keniassa, Mosambikissa, Angolassa, Namibiassa, Swazimaassa ja Etelä-Afrikassa.
Pensasportulakkoihin on 2010-luvulla yhdistetty vahioiden (Ceraria) suku.
Lajit

heleäpensasportulakka eli pensasportulakka (Portulacaria afra)
Portulacaria armiana
angolanvahio (Portulacaria carrissoana, syn. Ceraria carrissoana)
namibianvahio (Portulacaria fruticulosa, syn. Ceraria fruticulosa)
Portulacaria longipedunculata
Portulacaria namaquensis
Portulacaria pygmaea
Aiheesta muualla

Finto: Kassu – Kasvien suomenkieliset nimet: Portulacaria (lajien suomenkieliset nimet.)
Finto: Kassu – Kasvien suomenkieliset nimet: Ceraria (lajien suomenkieliset nimet.)
Suomen Lajitietokeskus: Pensasportulakat – Portulacaria (lajien suomenkieliset nimet.)
| --- | --- |
Taksonitunnisteet:  Wikidata: Q2470203  Wikispecies: Portulacaria  APDB: 193973  APNI: 215620  CoL: 6V2S  EPPO: 1PUAG  FloraBase: 22695  GBIF: 3084776  GRIN: 9785  iNaturalist: 326087  IPNI: 32713-1  IRMNG: 1019028  ITIS: 500783  NCBI: 86302  NZOR: 7f834117-de62-48d8-904c-24c95dd894cd  Open Tree of Life: 725867  PLANTS: PORTU2  POWO: urn:lsid:ipni.org:names:32713-1  Tropicos: 40015299  WFO: wfo-4000030998
Celia Rees

| Celia Rees |
| --- | --- |

Henkilötiedot
Syntynyt: 17. heinäkuuta, 1949 Solihull, Länsi-Midlands, Englanti
Kansalaisuus:   Englanti
Ammatti:  kirjailija
Kirjailija
Tuotannon kieli: englanti
Aikakausi:  1993-
Tyylilajit:  Lasten- ja nuortenkirjallisuus, fantasia, kauhukirjallisuus
Esikoisteos:  Every Step You Take
Aiheesta muualla
Kotisivut
Löydä lisää kirjailijoitaKirjallisuuden teemasivulta
Celia Rees (s. 1949) on englantilainen kirjailija. Suomessa hänen kirjoistaan tunnetaan muun muassa Noitalapsi ja sen jatko-osasta Näkijä sekä Merirosvoja!. Celia Rees on opiskellut Warwickin yliopistossa historiaa ja toiminut pitkään opettajana.
Teoksista

Noitalapsi
Teos kertoo Mary-nimisestä tytöstä, joka lähtee Englannista pakoon noidaksi syytettynä. Hän saapuu Yhdysvaltoihin puritaanien joukossa, ja jää heidän luokseen asumaan. Lopulta häntä syytetään noidaksi jälleen ja hän joutuu pakenemaan kylästä.
Näkijä
Teos sijoittuu nykyaikaan. Se kertoo Maryn jälkeläisestä, joka näkee näkyjä esiäidistään Marysta. Tarina sijoittuu vuoroin nykyaikaan, vuoroin Maryn aikaan, ja se kertoo Maryn sopeutumisesta elämään intiaanien kanssa ja siitä mitä hänelle sittemmin tapahtui.
Merirosvoja!
Teos sijoittuu 1700-luvulle. Se kertoo Nancy Kingtonin elämästä. Se alkaa lapsuudesta, jolloin hänen isänsä oli sokerikauppias Bristolissa ja hän leikki majatalon pojan Williamin kanssa. Tarina jatkuu, William lähetetään merille ja Nancy saa äitipuolen, joka tahtoo tehdä villistä poikatytöstä hienon naisen. Ja vuosien kuluttua Nancyn isä kuolee ja tytär lähetetään sokerifarmille kauas kotoa. Siellä hän saa todeta orjien julman kohtelun, ja pakenee lopulta farmilta mukanaan Minerva, entinen orjansa. He liittyvät merirosvoihin ja kokevat huimia seikkailuja yhdessä.
Roukon koulu

| Roukon yhtenäiskoulu> Roukon koulu |
| --- | --- |
Sijainti:  Roukontie 24, 37601 Valkeakoski
Koordinaatit:  61°17.03′N, 24°00.91′E
Tyyppi:  peruskoulu
Rehtori:  Tiina Matela
Luokat:  1–9, esiopetus
Oppilaita:  n. 920 (2022)
Roukon yhtenäiskoulu on yksi Valkeakosken peruskouluista. Se sijaitsee kaupungin pohjoispuolella, Tyryn koulun vieressä. Koulussa toimivat perusopetuksen vuosiluokat 1–9 ja esiopetus. Roukon yhtenäiskoulun rehtorina toimii Tiina Matela. Vuonna 2022 koulussa oli noin 920 oppilasta.
Roukon koulu rakennettiin vuosina 1957–1958 ja otettiin käyttöön vuoden 1958 alusta. Kouluun valmistui ruokala vasta vuonna 2002, mutta se siirrettiin uudelle puolelle sen valmistuttua.
Roukon koulun vanhempi puoli purettiin 2015 ja esiopetus palasi uudemmalle puolelle. Roukon koulu on kevätlukukauden 2016 tyhjänä ja oppilaat ovat evakossa muun muassa Tyryn koululla, lukiolla ja Tietolan koululla. Roukon koulun nimi vaihtui vuonna 2019 muotoon Roukon yhtenäiskoulu.
Aiheesta muualla

Roukon koulu Pedanetissä
Lykastos (Kreeta)

| Lykastos> Λύκαστος |
| --- | --- |
 Lykastoksen akropolis, myöhempi Témenoksen linnoituksen paikka.
Sijainti
 Lykastos
Koordinaatit:  35°12′14″N, 25°6′9″E
Valtio:  Kreikka
Paikkakunta:  Profítis Ilías, Iraklion, Iraklion, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Lykastos (m.kreik. Λύκαστος, lat. Lycastus) oli antiikin aikainen kaupunki Kreetan saarella Kreikassa. Se sijaitsi nykyisen Iraklionin kunnan alueella lähellä nykyistä Profítis Ilíaksen kylää.
Maantiede

Lykastoksen kaupunki sijaitsi Kreetan keskisissä sisäosissa etelälounaaseen Knossoksesta ja koilliseen Gortynistä. Sen akropoliina eli yläkaupunkina ja linnavuorena toimi oletettavasti nykyinen Rókkan (< ital. Rocca) kukkula, joka sijaitsee heti Profítis Ilíaksen kylän kaakkoispuolella ja jolla sijaitsevat bysanttilaisella ajalla rakennetun Témenoksen linnoituksen rauniot.
Historia

Lykastoksen kaupunki oli olemassa ainakin hellenistiseltä roomalaiselle kaudelle, mutta paikalta on tehty myös joitakin löytöjä arkaaiselta ja klassiselta kaudelta. Varhaisin maininta paikan nimestä on jo Homeroksen Iliaan Laivaluettelossa. Lisäksi nimi esiintyy mahdollisesti jo mykeneläisellä kaudella, sillä lineaari-B-kirjoituksissa esiintyvää nimeä ru-ki-to on esitetty samaksi nimeksi.
Strabon sanoo, että hänen aikanaan kaupunki oli tuhoutunut kokonaan, kun knossoslaiset olivat vallanneet ja tuhonneet sen. Polybioksen mukaan gortynlaiset veivät myöhemmin Lykastoksen alueen knossoslaisilta, ja antoivat sen rhaukoslaisille. Kaupungin asukkaasta käytettiin etnonyymiä Lykastios (Λυκάστιος).
Steve Winwood

| Steve Winwood |
| --- | --- |
 Steve Winwood vuonna 2009
Henkilötiedot
Syntynyt: 12. toukokuuta 1948 (ikä 76)
Ammatti:  muusikko, tuottaja
Muusikko
Laulukielet:  englanti
Aktiivisena:  1963–
Tyylilajit:  Rock, progressiivinen rock, blue-eyed soul, blues rock, psykedeelinen rock, fuusiojazz, soft rock
Soittimet:  koskettimet, kitara, basso, laulu, mandoliini, viulu
Yhtyeet:  Spencer Davis Group, Traffic, Blind Faith, Eric Clapton, Jim Capaldi, Ginger Baker's Air Force
Levy-yhtiöt:  Island, Virgin, Wincraft Music, Columbia
Aiheesta muualla
Kotisivut
  [ Muokkaa Wikidatassa ] [ ohje ]  
Stephen (Steve) Lawrence Winwood (s. 12. toukokuuta 1948) on englantilainen laulaja, lauluntekijä ja multi-instrumentalisti, joka tunnetaan soolouransa lisäksi yhtyeistä Spencer Davis Group, Traffic ja Blind Faith.
Winwood syntyi Birminghamissa vuonna 1948 . Hän liittyi Spencer Davisin yhtyeeseen ollessaan 15-vuotias. Winwood oli mukana kirjoittamassa esimerkiksi kappaleita "Gimme Some Lovin'" ja "I'm a Man". 1960-luvun lopulla hän kuitenkin jätti yhtyeen ja perusti Trafficin. Samoihin aikoihin hän toimi myös lyhytikäiseksi jääneessä Blind Faithissa. Sen ainoa albumi, Blind Faith, myi kuitenkin platinaa.
Winwood aloitti soolouran Trafficin hajottua 1970-luvulla. Hänen debyyttialbuminsa oli Steve Winwood (1977). Monet hänen albumeistaan ovat myyneet platinaa, ja Roll With It oli vuonna 1988 viikon Yhdysvaltain albumilistan kärjessä.
Winwood soittaa urkuja Talk Talkin albumin The Colour of Spring usealla kappaleella.
Winwood soitti vierailevana artistina Christina Aguileran elokuussa 2006 julkaisemalla albumilla Back to Basics .
Diskografia

Steve Winwood (1977)
Arc of a Diver (1981)
Talking Back to the Night (1982)
Back in the High Life (1986)
Roll With It (1988)
Refugees of a Heart (1990)
Junction Seven (1997)
About Time (2003)
Nine Lives (2008)
Live from Madison Square Garden (2009) (Eric Claptonin kanssa)
Diskografia > Vierailijana

muun muassa
Fania All Stars: Delicate And Jumpy (1976)
Talk Talk: The Colour of Spring (1986)
Christina Aguilera: Back to Basics (2006)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Suomi (KANTO)  Belgia  Yhdysvallat  Tšekki  Australia  Kroatia  Alankomaat 
Taiteenala:  Grammy Awards  MusicBrainz 
Henkilöt:  Trove 
Muut:  Europeana  SNAC  IdRef
Rafael Lindqvist

| Rafael Lindqvist |
| --- | --- |

Henkilötiedot
Syntynyt: 15. tammikuuta 1867 Oulu
Kuollut: 10. lokakuuta 1952 (85 vuotta) Helsinki
Ammatti:  kirjailija, kääntäjä, toimittaja, lehdenkustantaja, kirjeenvaihtaja, kirjastonhoitaja
Kirjailija
Salanimi: Sepia
Tuotannon kieli: ruotsi
Tyylilajit:  satiirinen runous, muistelmat
Aiheesta muualla
Löydä lisää kirjailijoitaKirjallisuuden teemasivulta
Isak Rafael Lindqvist (15. tammikuuta 1867 Oulu – 10. lokakuuta 1952 Helsinki) oli suomenruotsalainen kirjailija, toimittaja sekä venäjänkieliseen kirjallisuuteen ja runouteen erikoistunut ruotsintaja. Parhaiten hänet muistetaan suositun poliittisen pilalehden Fyrenin pitkäaikaisena julkaisijana. Hän kirjoitti satiirisia poliittisia runoja nimimerkillä Sepia. Mielipiteiltään Lindqvist oli jyrkkä svekomaani, oikeistolainen ja antisemitisti. Hän laati ensimmäisen ruotsinnoksen Siionin viisaiden pöytäkirjoista.
Venäjä-kiinnostus ja toiminta kääntäjänä

Rafael Lindqvistin isä oli Oulun lääninarkkitehti ja myöhempi yleisten rakennusten ylihallituksen ylijohtaja Ludvig Isak Lindqvist. Hänen äitinsä oli Olga Johanna Linsén, jonka isä oli professori Johan Gabriel Linsén. Lindqvist kirjoitti ylioppilaaksi Helsingin Svenska normallyceumista vuonna 1886 ja liittyi sen jälkeen vapaaehtoisena Suomen kaartiin. Hän siirtyi Venäjän keisarikunnan armeijaan liittymällä vuonna 1888 Tšugujevissa toimineeseen Kljastitskin husaarirykmenttiin, mutta jätti jo seuraavana vuonna sotilasuran. Hän kuitenkin säilytti koko loppuikänsä suuren kiinnostuksen Venäjään ja venäläiseen kulttuuriin. Seuraavina vuosina Lindqvist työskenteli useiden suomalaisten teollisuusyritysten kirjeenvaihtajana Pietarissa ja toimi samalla myös useiden suomalaisten ja ruotsalaisten lehtien kuten Hufvudstadsbladetin, Nya Pressenin ja Dagens Nyheterin kirjeenvaihtajana. Hän sai Suomessa mainetta Venäjän olojen asiantuntijana. Hän oli myös eräiden suomalaisten ja ruotsalaisten lehtien sotakirjeenvaihtajana vuonna 1897 käydyssä Kreikan–Turkin sodassa.
Lindqvist valmistui filosofian kandidaatiksi vuonna 1893 ja opiskeli vuosina 1894–1898 Moskovan yliopistossa venäjän kieltä. Hän käänsi vuosisadan vaihteesta alkaen useiden venäläisten kirjailijoiden kuten Leo Tolstoin teoksia ruotsiksi. Lindqvistin ensimmäinen julkaistu käännös oli vuosina 1899–1900 ilmestynyt auktorisoitu ruotsinnos Tolstoin romaanista Ylösnousemus. Lindqvist oli myös ensimmäisiä suomalaisia, jotka kiinnittivät huomiota Maksim Gorkin tuotantoon, ja hän ruotsinsi tältä useita teoksia. Lindqvistin ruotsinnokset ilmestyivät vain Suomessa. Vuosina 1902–1906 hän toimi Helsingin yliopiston kirjaston venäläisen kokoelman amanuenssina.
Eräs Lindqvistin pitkäaikainen hanke oli kääntää ruotsiksi ja julkaista edustava kokoelma venäläistä runoutta vanhoista kansanrunoista aina uusimpaan lyriikkaan. Painotus oli Suomea tai Ruotsia jollain tavoin koskettaneissa runoissa. Kokoelman nimeksi tuli Ur Rysslands sång. Ensimmäinen osa ilmestyi vuonna 1904 ja kolme muuta osaa 1930-luvun puolivälissä. Viimeiseen osaan sisältyi myös neuvostoliittolaisen ja emigranttivenäläisten kirjoittamia runoja. Poliittisista mielipiteistään huolimatta Lindqvist oli kiinnostunut neuvostorunoudesta, ja hänen vuonna 1924 julkaisemansa käännöskokoelma Sånger i rött och svart sisälsi muun muassa Vladimir Majakovskin ja Aleksandr Blokin runoja. Lindqvistin vuonna 1935 julkaisema Rysslands judiska skalder sisälsi ensimmäiset ruotsinnokset Boris Pasternakin ja Osip Mandelštamin runoista. Viimeinen neuvostorunokokoelma Under röd himmel ilmestyi vuonna 1945 ja sisälsi uudempien tekijöiden kuten Aleksandr Tvardovskin runoja.
Lindqvist ruotsinsi myös suomenkielistä runoutta, ja julkaisi siitä kaksi kokoelmaa nimellä Finsk lyrik vuosina 1926 ja 1932.
Juutalaisvastaisuus

Lindqvist käänsi tunnetun juutalaisvastaisen väärennöksen Siionin viisaiden pöytäkirjat venäjänkielisestä alkuteoksesta ruotsiksi ja julkaisi sen vuonna 1919 nimellä Förlåten faller... Kirja painettiin Hangossa. Se oli kyseisen teoksen ensimmäinen ruotsiksi julkaistu ja ensimmäinen Suomessa ilmestynyt versio. Sen on väitetty olleen jopa ensimmäinen Siioinin viisaiden pöytäkirjojen käännös yleensä millekään kielelle. Lindqvist julkaisi käännöksen salanimellä ”S.”, mutta liitti ensimmäisen painoksen alkuun Sepian runon ”Antikrist”, mikä viittasi kääntäjän todelliseen henkilöyteen. Lindqvistin käännöksestä ilmestyi neljä painosta vuosina 1919–1924. Vuonna 1920 ilmestyneistä kahdesta ensimmäisestä suomennoksesta toinen oli suora käännös siitä. Lindqvistin ruotsinnos sai paljon lukijoita myös Ruotsissa seuraavina vuosina. Ensimmäinen Ruotsissa tehty käännös alkutekstistä julkaistiin vasta vuonna 1934.
Venäjän vallankumous ilmeisesti vahvisti Lindqvistin juutalaisvastaisuutta, sillä vanhana venäläisen kulttuurin ihailijana hän vakuuttui kommunismin etenemisen olleen mahdollista vain juutalaisten salaliiton ansiosta. Lindqvist kirjoitteli myöhemminkin jyrkästi juutalaisvastaisia kirjoituksia Blinkfyreniin ja vielä sotavuosina Ajan Suuntaan. 1930-luvulla Sepian runojen arvosteltiin huonontuneen niiden voimistuneen juutalaisvastaisuuden vuoksi.
Perhe

Lindqvist nai vuonna 1905 kauppiaan tyttären Olga Ivanoffin, joka kuoli jo seuraavana vuonna. Vuodesta 1907 hän oli naimisissa Edit Hortensia Enrothin kanssa. Lindqvistin ainoa poika oli jääkärikapteeni Gunnar Lindqvist (1898–1973), joka tunnettiin merkittävänä suomenruotsalaisena kansallissosialistina. Lisäksi Lindqvistillä oli kahdesta avioliitostaan kuusi tytärtä.
Teoksia (käännöksiä ja omia)

Satir och humor ur Rysslands nyare diktning I: Anton Tschechoff, A. Pasuchin, i svensk tolkning af Rafael Lindqvist. Söderström, Helsingfors 1900
Rimfrost: Julhälsning för ung och gammal, utgifven av Rafael Lindqvist. 1902
Det unga Ryssland I: Berättelser af M. Gorjkij, V. Vjeresajeff, J. Tschirikoff och D. Mamin-Sibirjack, öfversatta från originalspråket af Rafael Lindqvist. Hagelstams bokhandel, Helsingfors 1902
Det unga Ryssland II: Berättelser af J. Tschirikoff, A. Serafimovitsch, L. Andrejeff, V. Vjeresajeff och A. Farjesoff öfversatta från originalspråket af Rafael Lindqvist. Hagelstams bokhandel, Helsingfors 1903
Ur Rysslands sång I, Dikter öfversatta från originalspråket af Rafael Lindqvist. Helios, Helsingfors 1904
Rim och rapp. A.B. Fyren, Helsingfors 1907
Barnporträtt ur den ryska litteraturen: Skildringar af I. Turgenjeff, L. Tolstoj, M. Gorjkij (A. M. Peschkoff) och A. Budischtscheff, bearbetat för svenska hem af R. L[indqvi]st, första samlingen. Helios, Helsingfors 1908
Sånger i rött och svart: Ett urval ryska dikter från bolsjevismens dagar, svensk tolkning av Rafael Lindqvist. Schildt, Helsingfors 1924
Finsk lyrik 1: Ett urval dikter från den finska konstpoesins uppspirande till dess nuvarande blomstring, svensk tolkning av Rafael Lindqvist. Blinkfyrens förlag, Helsingfors 1926
Finsk lyrik 2: Ett urval dikter från den finska konstpoesins uppspirande till dess nuvarande blomstring, svensk tolkning av Rafael Lindqvist. Blinkfyrens förlag, Helsingfors 1932
Ur Rysslands sång II: Dikter. Översättning från originalspråket af Rafael Lindqvist. Blinkfyrens förlag, Helsingfors 1934-1936
Rysslands judiska skalder. Översättning av Rafael Lindqvist. Söderström, Helsingfors 1935
Sprakfåle och Pegas Ny samling rim och rapp. Söderström, Helsingfors 1941
Ur en sprakfåles leverne. Söderström, Helsingfors 1942
Sprakfålen: Hans vänner och ovänner. Söderström, Helsingfors 1943
Under röd himmel: Nyryska dikter i urval. Svensk tolkning av Rafael Lindqvist. Söderström, Helsingfors 1945
Mitt förlorade paradis: bilder och minnen från Obbnäs och omnejd. Söderström, Helsingfors 1946
Aiheesta muualla

Rafael Lindqvist : Hämeen linnassa. Erään majesteetinrikkojan muistelmista, Helsingin Sanomat, 12.02.1939, nro 41, s. 34, Kansalliskirjaston digitaaliset aineistot
R. Lindqvist : Ratsastusmatka myrmidoonien maassa. Eräs sotamuisto, Helsingin Sanomat, 17.12.1939, nro 340, s. 12, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Suomi (KANTO)  Yhdysvallat  Ruotsi 
Henkilöt:  Kansallisbiografia  Biografiskt Lexikon  Uppslagsverket Finland  Biografiasampo  Ylioppilasmatrikkeli 1853–1899
Tyryn koulu

Tyryn koulu (ensin Roukon yhteiskoulu ja myöhemmin Tyryn yläaste) on toinen Valkeakosken kahdesta yläkoulusta. Toinen on Naakan koulu. Tyryn koulu sijaitsee Valkeakosken pohjoispuolella. Koulun nimi on nykyään Roukon yhtenäiskoulu ja siihen kuuluvat vuodesta 2019 lukien luokat 1–9.
Mälkiäisten työväentalo

| Mälkiäisten työväentalo |
| --- | --- |
Sijainti:  Mälkiäinen, Valkeakoski
Valmistumisvuosi:  1911
Rakennuttaja:  Mälkiäisten Työväenyhdistys Koitto ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mälkiäisten työväentalo oli Valkeakosken Mälkiäisten kylässä (aiemmin osa entistä Tyrvännön kuntaa ja Hattulaa) sijainnut työväentalo.
Historiaa

Mälkiäisten työväenyhdistys Koitto perustettiin vuonna 1905. Työväentalo valmistui vuonna 1911. Alkuvuodesta sitä tarjottiin tehtäväksi urakalla jo valmistuneen kivijalan päälle, rakennuttajan materiaaleista. Loppuvuodesta talolla jo järjestettiin Miina Sillanpään puhetilaisuus. Vuonna 1931 yhdistyksen jäsenluku oli noin 10. 1930-luvulla talolla järjestettiin muun muassa tansseja ja vappujuhlia. Vuoteen 1968 mennessä yhdistys oli liittynyt Tyrvännön Retulan työväenyhdistys Rientoon ja talo oli myyty.
Vepsä (Tohmajärvi)

Vepsä on kylä Tohmajärven kaakkoisosassa Pohjois-Karjalassa. Kylältä on matkaa Tohmajärven keskustaan 25 kilometriä ja Joensuuhun 85 kilometriä. Suomen itärajalle on viitisen kilometriä.
Kuolema maalaa taulun

| Kuolema maalaa taulun> L'art du crime |
| --- | --- |

Tyyli:  Rikos etsivä
Kestoaika:  103 min (kaudet 1-2) 90 min (kaudet 3-)
Luoja(t):  Angèle Herry-Leclerc Pierre-Yves Mora
Pääosissa:  Éléonore Bernheim Nicolas Gob
Alkuperämaa:  Ranska
Alkuperäiskieli:  ranskan kieli
Verkko:   France 2  Yle TV1
Julkaistu:  17. marraskuuta 2017
Tuotantokausia:  5
Jaksoja:  18
Tuotanto
Tuottaja(t):  Arnaud de Crémiers Isabelle Degeorges
Säveltäjä(t):  Frans Bak (kausi 1) Mathieu Lamboley (kausi 2-4)
Aiheesta muualla
Virallinen sivusto
IMDb
Kuolema maalaa taulun on ranskalainen etsiväsarja, jonka ovat luoneet Angèle Herry-Leclerc ja Pierre-Yves Mora. 1. kausi julkaistiin 17. marraskuuta 2017. Ranskassa 2. toinen kausi alkoi 23.11.2018, kolmas 25.10. ja 1.11.2019, neljäs 7. ja 14.5.2021 ja viides 22. ja 29.11.2021.
Sarjan joka jaksossa opitaan myös eri taiteilijoista ja heidän taiteistaan.
Juoni

Sarjan ensimmäisessä jaksossa komisario Antoine Verlay siirretään taidepoliisiin. Hän ei kuitenkaan tiedä mitään taiteesta, ja tämän takia hänen apurikseen palkataan taideasiantuntija Florence Chassagne. Monien sarjan rikosten selvittämiseen on tarvittu taidetietämystä. Sarjan edetessä selviää, että sekä Antoinella että Florencella on lapsuudesta tullut trauma ja se trauma on aiheuttanut molemmille erikoisuuden. Antoinella on esto, jonka takia hän ei pysty oppimaan mitään taiteesta. Kun Florence on yksin, hänen lähelleen ilmestyy (hänen mielessään) historiallinen taiteilija, jonka taiteesta jaksossa puhutaan. Florence puhuu taiteilijoiden kanssa heidän taiteestaan, ja nämä keskustelut ovat auttaneet monien rikosten ratkaisemisessa.
Näyttelijät

| 0 | 1 | 2 |
| --- | --- | --- |
|  Éléonore Bernheim  | … |  taidehistorijoitsija Florence Chassagne   |
|  Nicolas Gob  | … |  komisario Antoine Verlay   |
|  Benjamin Egner  | … |  ylikomisario Parsons   |
|  Ambroise Sabbagh  | … |  Greg Blanqui (kaudet 1–3)   |
|  Salomé Partouche  | … |  Adèle Attias (kaudet 4–)   |
|  Philippe Duclos  | … |  taideasiantuntija ja Florencen isä Pierre Chassagne   |
|  Emmanuel Noblet  | … |  taidehistorijoitsija ja Florencen entinen poikaystävä Hugo Prieur   |
|  Farida Rahouadj  | … |  Florencen psykiatri (kaudet 1–3)   |
|  Nicolas Wanczycki  | … |  Florencen psykiatri (kausi 4)   |
|  Dounia Coesens  | … |  tutkija Juliette Mariton (kaudet 3–4)   |
Pallo-Sepot 44

Pallo-Sepot 44 (PS-44) on valkeakoskelainen jalkapalloseura, joka perustettiin vuonna 1944. Se pelasi Suomen kolmanneksi korkeimmalla sarjatasolla Kakkosessa viimeksi vuonna 2003. Vuonna 2021 seura siirsi Läntisen B-alueen Kolmosen sarjapaikan FC Haka junioreiden hallintaan kaudesta 2021 lähtien. Pelaajapulan vuoksi Pallo-Seppojen sarjapaikka siirtyi vuonna 2022 kokonaisuudessaan FC Haka-junioreiden hallintaan, eikä seuralla siten ole joukkuetta tai seuratoimintaa kaudella 2022.
Pallo-Seppojen tunnetuimpia puheenjohtajia oli Veli Leskinen, joka toimi 1930-luvulla A-maajoukkueen kapteenina ja 1940-luvulla Hakan SM-sarjaan nostaneessa joukkueessa.
Seppoja pidetään Hakan sisarseurana, jonka tunnetuin pelaaja on UPM:n entinen toimitusjohtaja, vuorineuvos Juha Niemelä. Juhani Peltonen ja Martti Halme valmensivat Pallo-Seppoja 1970-luvulla, jolloin joukkueessa pelasi muun muassa Mauri Paavilainen.
Pallo-Seppojen peliasun värit ovat punainen ja musta. Seppojen valmentajina toimivat Pekka Lingman ja Pasi-Pekka Mäkinen. Joukkue pelaa kotipelinsä Apian urheilupuistossa.
Aiheesta muualla

Seuran sivusto (Arkistoitu – Internet Archive)